เครือเจริญโภคภัณฑ์คว้า 2 รางวัลจากเวทีระดับภูมิภาค
เครือเจริญโภคภัณฑ์คว้า 2 รางวัล ในงาน "Asia Sustainability Reporting Awards (ASRA) 2018" ณ Eden Hall สิงคโปร์ เมื่อเร็วๆ นี้
12 มี.ค. 2562

เครือเจริญโภคภัณฑ์ ได้รับรางวัลรายงานความยั่งยืน 2 รางวัล ในงาน Asia Sustainability Reporting Awards (ASRA) 2018 ในฐานะ The Winner ประกอบด้วย รางวัล Asia’s Best Stakeholder Reporting ที่มอบให้แก่องค์กรที่รายงานการดำเนินงานกับผู้มีส่วนได้เสียยอดเยี่ยมระดับเอเชีย และรางวัล Asia’s Best Environmental Reporting ที่มอบให้แก่องค์กรที่รายงานด้านสิ่งแวดล้อมยอดเยี่ยมระดับเอเชีย ซึ่งเครือเจริญโภคภัณฑ์มีความโดดเด่น ด้านการจัดทำรายงานความยั่งยืน รายงานประเด็นสำคัญอย่างครบถ้วนครอบคลุม และมีรูปแบบการนำเสนอที่น่าสนใจ
โดยมี นายสมเจตนา ภาสกานนท์ ผู้อำนวยการด้านพัฒนาความยั่งยืน สำนักบริหารความยั่งยืน ธรรมาภิบาล และสื่อสารองค์กร เครือเจริญโภคภัณฑ์ เป็นผู้แทนเครือเจริญโภคภัณฑ์ขึ้นรับรางวัลดังกล่าว ทั้งนี้ มี 82 บริษัทจาก 14 ประเทศในภูมิภาคเอเชียที่ผ่านเข้ารอบสุดท้าย ซึ่งจัดขึ้นโดย CSRWorks International และองค์กรพันธมิตร ณ Eden Hall สิงคโปร์ เมื่อเร็วๆ นี้